Správa zo zahraničnej pracovnej cesty
1.  Účastník ZPC:
Meno, priezvisko, tituly:  Zendulková Danica Ing.		
Názov a adresa pracoviska: Centrum VTI SR, Lamačská cesta 8/A, 811 04 Bratislava	
Pracovné  zaradenie, funkcia: vedúca oddelenia správy a prevádzky portálu, NCP VaT
Znalosť jazykov: anglický, francúzsky, ruský		

2.  Zahraničná pracovná cesta:
Štát, mesto: Bath, Veľká Británia				
Vykonaná v dňoch: 	9.-12.2. 2012			
Názov a adresa prijímajúcej organizácie: 
organizátor: EuroCRIS; 
miesto konania: 
The INNOVATION Centre, Carpenter House, The University of Bath, Broad Quay, Bath, BA1 1UD, United Kingdom 

Účel cesty: 
euroCRIS TG Meeting
39 th euroCRIS Board Meeting
 
Spôsob jej financovania:  Výdavky na cestu budú refundované z národného projektu CVTI SR NISPEZ

3.  Rámcový program pobytu:
9.2.2012 
Odchod z Bratislavy do Viedne v popoludňajších hodinách, odlet z Viedne do Londýna, presun vlakom  do Bath, ubytovanie.

10.2.2012  9.00-17.00
Zasadnutie pracovných skupín euroCRIS
Pracovné skupiny euroCRIS sú zamerané na jednotlivé oblasti týkajúce sa informačných systémov o vede CRIS a slúžia vzájomnú komunikáciu odborníkov – členov euroCRIS za účelom tvorby metodík a odporučení týkajúcich sa prevádzky informačných systémov pre oblasť vedy.  Ako členka Rady euroCRIS so zodpovednosťou za činnosť pracovnej skupiny CRIS-IR, zameranej na vzájomné prepojenie systémov CRIS s plnotextovými repozitármi som viedla zasadnutie pracovnej skupiny CRIS-IR v dopoludňajšom bloku. Popoludní som bola prizvaná do pracovnej skupiny DRIS/Best Practice, kde som okrem iného referovala o stave prác na príprave systému SK CRIS, realizovaného v rámci aktivity 4.1 národného projektu NISPEZ v rámci operačného programu Výskum a vývoj a financovaného z Európskeho fondu regionálneho rozvoja.

11.2.2012  9.00-17.00
Zasadnutie Rady euroCRIS s nasledovným programom:
•	Správa o stave členskej základne a hospodárení
•	Stratégia, najbližšie úlohy
•	Internetová stránka euroCRIS
•	Príprava konferencie CRIS 2012 (Praha, jún 2012)
•	Informácie vedúcich pracovných skupín o priebehu rokovaní pracovných skupín:
o	Informácie pracovnej skupiny CERIF
o	Informácie pracovnej skupiny  Projekty
o	Informácie pracovnej skupiny CRIS-IR 
o	Informácie pracovnej skupiny DRIS/Best Practice
o	Informácie pracovnej skupiny Architektúra
•	Personálne otázky Rady pre obdobie od roku 2013
•	Prípravy podujatí euroCRIS v roku 2012 (strategický seminár a členský míting) a predbežné návrhy miesta konferencie CRIS 2014

12.2.2012
V ranných hodinách odchod vlakom z Bath do Londýna, presun na letisko a v popoludňajších hodinách odlet z Londýna  do Viedne, presun autobusom do Bratislavy

4.  Stručný priebeh rokovaní, resp.  študijného pobytu:
Dňa 10.2. sa konali zasadnutia pracovných skupín. Rokovania sa uskutočňovali súbežne. 
V dopoludňajšom bloku som ako členka Rady euroCRIS so zodpovednosťou za činnosť pracovnej skupiny CRIS-IR, zameranej na vzájomné prepojenie systémov CRIS s plnotextovými repozitármi  viedla zasadnutie pracovnej skupiny CRIS-IR.  
V rámci PS CRIS-IR boli prediskutované dva materiály: dotazník zameraný na zmapovanie systémov CRIS prepojených s plnotextovými repozitármi a prevodná tabuľka konverzie medzi formátmi: Marc21, Dublin Core a CERIF za účelom vzájomného prepojenia súvisiacich aplikácií obsahujúcich vedecké informácie. Kým dotazník bol dokončený,  technický materiál vyvolal diskusiu ohľadne potreby komunikácie špecialistov v oblasti knižničných aplikácií a manažérov vedy a výskumu za účelom zabezpečenia organizačných predpokladov komunikácie  obsahovo súvisiacich aplikácií.
Popoludní som bola prizvaná do pracovnej skupiny DRIS/Best Practice, kde som okrem iného referovala o stave prác na príprave systému SK CRIS, realizovaného v rámci aktivity 4.1 národného projektu NISPEZ v rámci operačného programu Výskum a vývoj a financovaného z Európskeho fondu regionálneho rozvoja.
V rámci PS DRIS  je kľúčovou úlohou vytvoriť databázu informačných systémov CRIS vo formáte CERIF, ako aj príručku-metodiku tvorby a prevádzky systémov CRIS s prehľadom stavu riešenia v jednotlivých krajinách.  Súčasťou príručky bude aj časť venovaná prepojeniu CRIS a repozitárov, ktorá vznikne ako výsledok práce pracovnej skupiny CRIS-IR. Prvá verzia materiálu bude pripravená v roku 2013.
V rámci neformálnych rokovaní z účastníkmi som bola požiadaná organizátormi konferencie CRIS 2012 o spoluprácu pri obsahovom naplnení workshopu zameraného na  Českú republiku a Slovensko. Zámerom je navrhnúť organizácie, ktoré sa problematike systémov CRIS a súvisiacim problémom venujú a sú ochotní prezentovať výsledky svojej práce na workshope.

Zasadnutia , konaného dňa 11.2.2012  sa zúčastnili členovia Rady euroCRIS:
Keith Jeffery, UK – predseda
Harrie Lalieu, BE – tajomník
Geert van Grootel, NL – pokladník
Anne Asserson, NO
Barbara Ebert, DE
Brigitte Jörg, DE
David Baker, CA
Nikos Houssos, GR
Sergej Parinov, RU
Ed Simons, NL
Migual Angel Sicilia, ES
Danica Zendulkova, SK
Program pozostával z diskusie k jednotlivým bodom.  V úvode odzneli informácie o stave členskej základne a hospodárení. Strategickou úlohou je vytvorenie portálu na báze cloud computing za účelom  integrácie informačných systémov CRIS v medzinárodnom meradle. Realizácia je podmienená získaním grantu a súčasne bude potrebné zabezpečiť financovanie dlhodobej udržateľnosti vytvoreného riešenia.  
Samostatný bod programu bol venovaný internetovej stránke euroCRIS. Bolo dohodnuté vytvorenie priestoru na ukladanie dát s právami pre vedúcich PS na vkladanie dát.
Podrobná informácia sa týkala zapojenia euroCRIS do riešenia projektov, najmä už schváleného projektu ENGAGE, ako aj plánov zapojenia sa do ďalších pripravovaných projektov.
Odznela informácia o programe  konferencieCRIS2012, ktorá sa uskutoční v dňoch 6.-9.6. v Prahe.  Na základe informácie o stave príprav systému SK CRIS bol príspevok CVTI SR zaradený do hlavného programového bloku v prvý deň  konferencie. 
Posledným bodom programu boli personálne otázky, vyplývajúce z výmeny generácií.

5.  Odporúčané závery:
Aktívna účasť na mítingu je v súlade s podrobným opisom národného projektu NISPEZ a jeho  aktivitou 4.1, v rámci ktorej je CVTI SR  riešiteľom úlohy  rozšírenia národného informačného systému o vede o novú funkcionalitu s rešpektovaním štandardov EÚ a zameraním na efektívnu prácu s projektmi vrátane prepojenia s inými informačnými systémami.  
V rámci podujatia som podala  správu o riešení systému SK CRIS, výsledkom je požiadavka na spracovanie príspevku o riešení systému SK CRIS do materiálu  pracovnej skupiny DRIS/Best Pracitice. Ide o globálnu príručku implementátora CRIS, obsahujúcu metodiku,  príklady dobrej praxe  ako aj  charakteristiku systémov CRIS vybraných krajín. 
Účasť na danom podujatí je zameraná na propagáciu čiastkových výsledkov riešenia aktivity 4.1 – systému o vede a výskume, ktorý rešpektuje štandardy  EÚ pre vedecké informácie (dátový formát CERIF), garantované a podporované asociáciou euroCRIS.  Výsledkom propagácie aktivity 4.1 NISPEZ na pôde euroCRIS je aj výber príspevku CVTI SR na konferenciu CRIS 2012 z viac ako dvojnásobného počtu prihlásených príspevkov a jeho zaradenie do hlavného bloku programu prvého dňa konferencie. 
 
6.   Prehľad prinesenej dokumentácie a miesto jej uloženia
Prezentácie sú dostupné na webovej stránke euroCRIS.

7.   Osobitne vyhodnotený očakávaný prínos ZPC
Upevnenie pozície CVTI SR, ako zástupcu SR v štruktúrach združenia euroCRIS. Aktívna účasť na práci rady euroCRIS. Prezentácia riešenia aktivity 4.1 národného projektu NISPEZ
8.    Spôsob zverejnenia výsledkov ZPC, prenos získaných informácií
Podrobná správa zo ZPC je zverejnená v intranete CVTI SR. Získané poznatky budú odovzdané kolegom. 
Súhlasím so zverejnením správy na internete

Správu vypracoval:  Ing. Danica Zendulková
Dátum: 15.2.2012
Správu schválil:  prof. RNDr. Ján Turňa, CSc., riaditeľ
 
Poznámka:
Správu zo ZPC je potrebné vypracovať do 10 dní od jej ukončenia a v  elektronickej forme zaslať na Sekciu medzinárodnej spolupráce MŠVVŠ SR.